runetrust/blame-folketinget-dk huggingface dataset:
Morten Østergaard (RV), 2005-12-15:
Det er jo egentlig sjældent, man har den fornøjelse at få et spørgsmål, hvor den, der stiller spørgsmålet, også giver det svar, som man egentlig selv skulle give.
Det er jo det, fru Henrifttm032.fm Page 2320
Wednesday, March 8, 2006 1:51 PM
ette Kjær lige har gjort, nemlig på spørgsmålet om, hvad vi vil gøre ved det.
Vi siger: Lad os da i det mindste gøre det effektivt.
Lad os ikke straffe dem, der gør en indsats for at komme nærmere arbejdsmarkedet.
Vi vil gerne være med til at sige til folk, at der altså ikke er nogen fribilletter.
Det er også derfor, vi har sagt, at vi er helt med på at afskaffe forklædetillægget.
Der er ikke nogen fribilletter.
Man kan ikke bare få kontanthjælp for at sidde derhjemme.
Men det, som 300-timers-reglen gør, er, at selv de, der gør noget aktivt, de, der går i jobtræning, de, der tager uddannelse, de, der får løntilskudsjob og stiger i matchkategori fra måske 4 til 1, ja, også de bliver ramt af 300-timers-reglen, og der er det jo så, det står i lovforslaget, at det især vil gå ud over kvinderne, fordi det som oftest er dem, der er længst væk fra arbejdsmarkedet.
Derfor er det, at vi ønsker ligestilling.
Vi ønsker især at gøre en voldsom indsats for ligestilling også for minoritetskvinder, men vi ønsker bestemt ikke at medvirke til et lovforslag, der har den stik modsatte effekt, og derfor har fru Henriette Kjær fuldstændig rigtig fat, når hun fremsætter det forslag, som vi i øvrigt har tænkt os at stille som et ændringsforslag.
Henriette Kjær (KF), 2005-12-15:
Ja, men det synes jeg jo bare ikke er nok.
Det er da overhovedet ikke nok.
Vi kan nu se, at der, hvor man kan få et ægtefælletillæg, sker der ingenting.
De kvinder bliver hjemme.
Der er lige lavet en rapport, der kortlægger de barrierer, der er for de her kvinder, der skulle komme ud på arbejdsmarkedet.
Det er simpelt hen indbygget i kulturen, at man går hjemme og passer sine børn.
Det gør man i en temmelig lang periode.
I den periode opkvalificerer man sig ikke.
Så er det meget svært efterfølgende, når børnene er blevet større, at begynde at foretage den opkvalificering.
Så er man jo ligesom bundet til hjemmet, og det er meget, meget svært at komme videre derfra.
Der synes jeg altså ikke, at De Radikale har svaret på noget som helst.
Det er ikke nok, og det er ikke godt nok, det, RV kommer med.
Morten Østergaard (RV), 2005-12-15:
Det er egentlig mærkeligt, når jeg her siger, at vi er enige om, at forklædetillægget er en dårlig idé, og vi var enige om, at det skulle afskaffes.
Regeringen har et forslag om en 300-timers-regel, og vi annoncerer i dag, at vi har et ændringsforslag, det vil gøre den regel bare nogenlunde effektiv, men så siger fru Henriette Kjær: Det er ikke nok.
Jamen vi gør da mere end det, regeringen har foreslået, idet vi gør forslaget effektivt, så hvis fru Henriette Kjær ikke synes, det er nok, skulle hun måske overveje, om det, man har foreslået, er tilstrækkeligt.
Det, vi gerne vil sikre, er, at man får et klart incitament til at tage en uddannelse, til at forbedre sine kvalifikationer og til at komme nærmere arbejdsmarkedet, og det vil vi gøre, hvis vi belønner dem, der forbedrer deres arbejdsmarkedsmæssige match, som det så fint hedder.
Det er dér, vi siger: Lad os dog i det mindste gøre forslaget brugbart og gøre det mindre antiligestillingsagtigt.
Kamal Qureshi (SF), 2005-12-15:
Jeg må jo beklageligvis endnu en gang konstatere, og det har vi gjort adskillige gange før, at Dansk Folkepartis måde at anskue tingene på i meget høj grad ligner den måde, de antidemokratiske bevægelser som Hizb-ut-Tahrir og lignende anskuer tingene på.
Vi har også her hørt hr. Per Dalgaard og hans partifæller udtale sig om, at de synes, det er i orden at slå sine børn.
Vi har også hørt en lang række andre ting fra Dansk Folkepartis side.
Så jeg mener sådan set, at den proces, Dansk Folkeparti er i gang med at få det danske samfund igennem, er meget mere udansk end de tolv forfattere, som står for noget af det humane Danmark, som jeg bryder mig om, og som jeg godt kan lide.
Jeg synes egentlig hr. Per Dalgaard måske skulle læse lidt mere af, hvad de her forfattere har skrevet – det er jo egentlig et grundfundament for de danske værdier.
Per Dalgaard (DF), 2005-12-15:
Ja, de er vel nok dygtige, disse 12 forfattere.
De har virkelig et syn på og en indsigt i, hvad der foregår i Danmark, må man sige – specielt en hr. Rifbjerg, der bor i Spanien.
Jeg vil spørge hr. Kamal Qureshi: I hvilke andre sammenhænge oplever man, at gæster, primært de muslimske gæster, der kommer her til landet, sætter dagsordenen i det hjem, de besøger, og vil bestemme farven, hvordan møblerne skal stå, hvad der skal spises, hvilken beklædning folk skal gå i, hvilke tegninger de må sætte i avisen, og hvilke forhold de i det hele taget skal gebærde sig under, end netop når det er muslimer, der er tale om?
Alle de andre befolkningsgrupper, vi har, der stammer fra det store udland, er der ingen problemer med.
Hvad er det egentlig, der sker?
Er det ikke, fordi kulturforskellen mellem kristendommen og islam er så kæmpe stor, at det næsten er umuligt at mødes?
Hvornår har hr. Kamal Qureshi sidst råbt op, når muslimske imamer tordner mod det danske samfunds demokrati og måden at gå klædt på og udtale sig på?
Hvornår har han gjort det sidst?
Forleden stod der i Jyllands-Posten, at russiske muslimer har krævet, at elementer i det russiske våbenskjold fjernes.
De var for kristne; de generede muslimerne, der bor i Rusland.
Sådan er der utallige eksempler.
I England er servietter med Grisling på blevet fjernet fra hofttm032.fm
Page 2323
Wednesday, March 8, 2006 1:51 PM spitaler osv. osv.
Jeg kan i hvert fald ikke få øje på den.
Kamal Qureshi (SF), 2005-12-15:
Jeg vil sige, at med den udtalelse hr. Per Dalgaard lige er kommet med, er han i hvert fald i strid med den erklæring, som han og regeringspartierne selv har været med til at skrive, og som de mener, udlændinge skal skrive under på, nemlig den, der hedder: »Jeg ved, at diskrimination på grund af blandt andet køn eller hudfarve og trusler og hån mod grupper på grund af bl.a. tro eller seksuel orientering er ulovlige handlinger i Danmark.«
Det vil sige, at når hr. Per Dalgaard stiller sig op og siger, at han ikke ser imødekommelse fra den muslimske gruppe, så er det sådan set at forhåne hele gruppen.
For jeg vil meget gerne præcis sige, at jeg mener, at Dansk Folkepartis arbejde er skadeligt for det danske demokrati.
Men det er sådan set ikke det samme som at sige, at alle dem, der kommer fra Jylland, eller alle dem, der er i området, gør det sådan.
Jeg mener, det er en hån mod muslimer i det danske samfund at sige, at de alle sammen er på en bestemt måde.
Per Dalgaard (DF), 2005-12-15:
Det er korrekt, at de, der kommer hertil og vil indordne sig under vores demokratiske system og er indstillet på at yde noget, skal være velkomne, selvfølgelig skal de det.
Men desværre er der jo en hel del, som ikke har den agenda, en stor gruppe.
Der er forskellige befolkningsgrupper, der kommer hertil.
Hvordan skal vi løse de problemer, når de i deres ghettoer kun sidder og ser deres hjemlands tv, som har den ene hadudsendelse efter den anden mod de vestlige demokratier?
Hvordan skal vi kunne forklare de børn, der ser tegnefilm, hvor selvmordsbombere bliver fremstillet som helte, at vi heroppe taler om tingene, at vi ikke slår hinanden ihjel, hvis vi er uenige?
Hvordan skal man egentlig ligesom få dem til at agere anderledes?
Kamal Qureshi (SF), 2005-12-15:
Jeg vil sige, at det vil tage meget tid, og det vil kræve en lup at finde noget, som vi synes er forfærdelig brugbart i det, der er fremsat.
Og hvis fru Irene Simonsen ikke skulle have forstået – ud fra, hvad jeg læste op – at vi er imod de her lovforslag, så vil jeg meget gerne herfra klart og tydeligt fortælle, at vi stemmer imod de her forslag.
Vi mener, at de her forslag ikke gavner det, de bliver udråbt til at gavne, nemlig integrationen.
Irene Simonsen (V), 2005-12-15:
Jeg går selvfølgelig ud fra, når hr. Kamal Qureshi er ordfører på de her temmelig lange, meget beskrivende lovforslag, at hr. Kamal Qureshi så har været igennem dem og læst alle teksterne, og det, jeg spurgte til, var: Er der ikke blot en lille detalje, bare en lillebitte ting eller en lillebitte hensigt, som SF synes ville være god?
For det ville jo være rart at vide, når man nu er i et regeringsparti, hvordan man kan møde SF.
Det ville være dejligt at vide.
Irene Simonsen (V), 2005-12-15:
Nu har hr. Kamal Qureshi brugt hele sin taletid på at stå og læse op, hvad vi kan læse i Politiken i dag.
Og vi er faktisk i den situation, at vi behandler to lovforslag, som handler om hele integrationspakken, og jeg har jo nu svært ved at danne mig et overblik over, hvad SF overhovedet synes om de her lovforslag, for jeg har ikke hørt noget til, hvad man synes om de enkelte detaljer.
Så jeg vil gerne starte med at spørge, om hr. Kamal Qureshi kan sige mig, hvor i de her lovforslag, der er nogle ting, som SF er enig i.
Per Dalgaard (DF), 2005-12-15:
helt sammen: Det, hr. Morten Østergaard her har sagt, viser helt tydeligt Det Radikale Venstres holdning til integrationsproblematikken og den manglende integration, nemlig at det jo er danskernes og Danmarks skyld, at det ikke er gået bedre.
Det er kun vores skyld.
De har lov til at kræve og kræve, men når det så ikke lykkes alligevel at blive integreret, så er vi tilbage ved, at det er Danmarks skyld.
Hr. Morten Østergaard sagde: Integration er en evne, Danmark skal tilegne sig – eller danskerne, tror jeg, det var, det ved jeg ikke helt.
Det viser jo helt tydeligt, at hr. Morten Østergaard mener, at den integration, som ikke lykkes, har vi skylden for.
Kan det virkelig have sin rigtighed, at det ikke er dem, der kommer hertil, som skal tilrette sig den demokratiske model, vi har, i det hele taget den samfundsmodel, vi har opbygget gennem tusind år?
John Dyrby (S), 2005-12-15:
Tak for et meget klart svar.
Af alle høringssvarene fremgår det faktisk, at den erklæring, der lægges op til, burde kunne laves bedre og udformes i en anden tone.
Henriette Kjær (KF), 2005-12-15:
Ikke på den front, for så ville jeg naturligvis have forsøgt at få den lavet om, inden vi stod her i dag.
Den slags offentlige skrivelser er tit skrevet i et lidt køligt sprog, fordi det skal være korrekt, og det er denne her også.
Man kunne måske godt have brugt nogle andre vendinger, men nu er det altså gjort på denne måde, og som jeg også har sagt, synes jeg, erklæringen giver et godt overblik over, hvordan det danske samfund er skruet sammen, og hvilke forventninger vi har til folk, der kommer hertil.
Kamal Qureshi (SF), 2005-12-15:
Nu lever vi jo i 2005, og hvis fru Irene Simonsen har adgang til internettet, hvad jeg ved fru Irene Simonsen har, så kan hun sådan set gå ind på SF’s hjemmeside og læse om vores integrationspolitik; om, hvad det er, vi mener, og hvad det er, vi gerne vil med det danske samfund.
Jeg vil meget gerne have lejlighed til at benytte min taletid her på talerstolen til at fortælle om det, vi synes der er galt med den måde, regeringen og Dansk Folkeparti fører politik på, og den måde, regeringen og Dansk Folkeparti styrer Danmark på, og de skadelige effekter, det har på det danske samfund.
Lone Dybkjær (RV), 2005-12-15:
Når man nu så gerne vil have, at folk får et 300timers-job, og det er så fuldstændig afgørende, forstår jeg ikke, at man vil motivere kvinderne til det ved at fjerne kontanthjælpen.
Kunne man ikke have forestillet sig andre metoder, f.eks. at tilbyde noget meget præcist?
Det behøvede ikke være en kommunal ansættelse, men kommunen kunne i samarbejde med den enkelte person være med til at påtage sig ansvaret for at skaffe 300 timers arbejde, og ville det ikke have været en mere human måde at gøre tingene på?
Henriette Kjær (KF), 2005-12-15:
Jo, og det lægger forslaget også op til.
Det offentlige skal selvfølgelig ikke have ansvaret for at skaffe de 300 timers arbejde, men fra kommunens side skal der hjælpes aktivt med til, at personen får 300 timers arbejde.
Der står også helt klart i lovforslaget, at hvis de 2 år er ved at være gået, og man ikke har haft 300 timers arbejde, bliver man kaldt til samtale med en sagsbehandler, som har pligt til at orientere om den situation, man står i, og hjælpe med at finde et job.
fttm032.fm Page 2314 Wednesday, March 8, 2006 1:51 PM
Lone Dybkjær (RV), 2005-12-15:
Ville det så ikke være ganske hensigtsmæssigt, hvis det var en proces, der startede ret hurtigt, så det faktisk blev sikret, at der ikke skete den totale forarmelse?
Ikke bare skal man skrive under på en masse fuldstændig sindssyge ting i en erklæring, som ingen danskere bliver bedt om at skrive under på, men man skal også smides ud af alting, og det er jo ikke noget kønt billede af velfærdssamfundet Danmark.
Derfor synes jeg, det ville være ønskeligt, hvis fru Henriette Kjær kunne give tilsagn om, at det er vigtigt at sende et signal til kommunerne om, at det altså er noget, der skal starte hurtigt, Det er ikke nemt at få et job, og det er altså ikke kun den enkeltes ansvar, men også et samfundsmæssigt ansvar.
Der er et fælles ansvar, og det er noget, der skal starte så tidligt som overhovedet muligt.
Morten Østergaard (RV), 2005-12-15:
Nu var det muligvis ikke det, hr. Per Dalgaard mente, men jeg er sådan set meget enig i det, han fik sagt, nemlig at integration er en tovejsfttm032.fm Page 2319 Wednesday, March 8, 2006 1:51 PM proces, og det er derfor, jeg siger, at det, der er det afgørende her, er, at det danske samfund – sagde jeg – som helhed tilegner sig evnen til at integrere udlændinge, der kommer hertil, fordi jeg trods min ungdommelige naivitet forestiller mig, at der til tid og evighed vil være behov for at modtage flygtninge og asylansøgere hertillands, og at vi er nødt til at have en evne til at kunne integrere dem.
Men når det er sådan, at flere og flere oplever diskrimination, når det er sådan, at vi får flere og flere ledige indvandrere og efterkommere, så må vi spørge os selv, om der ikke også er noget i det her samfund, som trænger til at blive løftet op, om ikke der er behov for, at der bliver gjort en aktiv indsats.
Det er jo netop derfor, at vi bl.a. siger, at det, som folk, der kommer hertil, har brug for, flygtninge, som har siddet i flygtningelejre eller forfulgte asylansøgere, er stabilitet.
Lad os give dem en fair chance og sige, at hvis de opfylder alt det, hr. Per Dalgaard og regeringen stiller krav til dem om, så skal de da også have lov at blive.
Det er vores forslag at sige til folk, der kommer her: Hvis I lever op til de ting, der ligger i integrationskontrakten, så behøver I ikke være bange for at blive udvist, når jeres opholdstilladelse skal vurderes igen, for så er I jo aktivt bidragende medborgere, og dem vil vi gerne have nogle flere af.
Henriette Kjær (KF), 2005-12-15:
Ja, det er jeg faktisk fuldstændig enig i.
Som jeg sagde før, har jeg stor tiltro til de kvinder.
Men de skal ikke kastes ud i en situation, som er fuldstændig ny for dem, og hvor de ikke har nogen mulighed for at få de 300 timers arbejde, og det er her, jeg synes, diskussionen kører lidt af sporet.
Det er en god ting med indsatsen »Ny start for alle«.
Her skal sagsbehandlerne, nu hvor kommunerne får penge til det, tage hele gruppen af kontanthjælpsmodtagere og se, hvad der kan laves af handlingsplaner for hver enkelt, altså også de kvinder, vi taler om.
Finder man ud af, at der mangler danskkundskaber – godt, så skal vedkommende sendes på danskkursus.
Processen begynder altså hurtigt, personerne får nogle kvalifikationer, så på den måde synes jeg, myndighederne hurtigt kommer ind i billedet, og det er jo virkelig positivt.
Mange af de ting, hun har nævnt, er vi enige i, bl.a. at de mennesker, der kan få arbejde, skal arbejde for at klare sig selv – for deres egen skyld og for børnenes skyld, men også for det danske samfunds skyld.
Men jeg vil sige, at der er nogle mennesker, som uden at skrive under på alle de krav, man forlanger nu, har lært dansk og har fået en uddannelse, men alligevel ikke kan få arbejde, ikke kan få praktikpladser og ikke kan gøre deres uddannelse færdig.
Hvad vil Det Konservative Folkeparti gøre for den gruppe?
Hvis vi ikke er gode til at motivere og belønne de mennesker, der virkelig har gjort en indsats, bliver det meget svært for andre, selv om de skal skrive under på, at de skal gøre det og det, og hvad vil Det Konservative Folkeparti, som jo sidder i regering, gøre for at hjælpe den gruppe, som har gjort alt det, vi taler om nu?
Nej, den er ikke altid god.
Jeg synes, der somme tider bliver sagt grimme og nedladende ting om udlændinge, men omvendt er der også nogle udlændinge – jeg kan nogle gange hidse mig gevaldigt op over imamerne – der siger nogle grimme ting om danskerne.
Vi skal nok hver især som politikere være bedre til at råbe vagt i gevær og tage afstand fra dem, der siger de grimme ting, når vi oplever det, men i indvandrermiljøerne skal man altså også tage afstand fra imamerne, når de er ude på en helt vanvittig galej.
Irene Simonsen (V), 2005-12-15:
Det første, der meldte sig, da jeg havde siddet lidt og hørt på talen, var dommedag, og det vil jeg så lige spørge lidt til.
Hvis hr. Morten Østergaard sådan gennemgår alt det her, er der så ikke bare en lille passus, bare lige en lille passus, som måske er god i det her forslag, for jeg har nemlig ikke hørt noget som helst positivt?
Kunne hr. Morten Østergaard ikke prøve at komme ind på, om der er noget i det, der er godt?
Morten Østergaard (RV), 2005-12-15:
Jeg tager gerne et dacapo.
Jeg havde flere elementer i min ordførertale, som pegede på positive ting.
Vi er som udgangspunkt åbne over for det gode i at lave en øget indsats over for sygemeldte kontanthjælpsmodtagere.
Vi er lidt skeptiske over for den model, man har valgt, bl.a. fordi der bliver en unaturlig forskel med hensyn til dagpengemodtagere.
Men vi er åbne over for, at der skal gøres en indsats og tager os lidt til hovedet over, at det er nødvendigt at fremsætte et lovforslag om det, når det egentlig var noget, kommunerne burde gøre af sig selv.
Vi er også åbne for, at man i »En ny chance til alle«, gennemgår sagerne, der har ligget stille længe.
Vi er lidt skeptiske over for den finansiefttm032.fm Page 2318 Wednesday, March 8, 2006 1:51 PM ringsmodel, der sådan set belønner de kommuner, der har foretaget sig mindst i de forgangne år, for de får penge afhængigt af, hvor mange de har i målgruppen.
Men også det kan vi kigge på.
Det vil sige, jo flere sager, der har ligget stille i x antal år, desto flere penge får man.
Med andre ord får de mest aktive kommuner den mindste del af kagen.
Det er ikke resultatløn, og det ville vi gerne have haft.
Men vi er i øvrigt positive over for, at der nu skabes en øget sammenhæng mellem kommunernes indsats og den refusion, de får.
Irene Simonsen (V), 2005-12-15:
Det var da rart, at der indimellem også kom noget frem, der dog var lidt positivt.
Der er jo ingen tvivl om, at det er tydeligt at høre, hvor regeringen står, og hvor De Radikale står politisk; det er meget fint, jeg har det fint med, at man lige præcis ved, hvor De Radikale står, og at de vil en helt anden vej i udlændingepolitikken, fint nok.
Men jeg kunne egentlig godt tænke mig, om ikke hr. Morten Østergaard kunne bekræfte, at vi fra den forrige regerings tid i dag har en masse mennesker siddende, der er indvandret til Danmark, som aldrig nogen sinde har haft chancen for at blive oplyst om, hvad Danmark er for et land.
Det er dem, der har fået det sociale hold kæft-bolsje.
Kunne hr. Morten Østergaard bekræfte det, og så måske med de øjne se en lille smule positivt på erklæringen om, at der da nu er mulighed for, at der i det mindste kommer oplysning, og at der bliver en dialog?
Morten Østergaard (RV), 2005-12-15:
Fru Irene Simonsen vover sig – muligvis ubevidst – ud i noget, som illustrerer den forskel meget fint, idet fru Irene Simonsen i forbindelse med de lovforslag, vi behandler her i dag, siger, at der er en klar forskel på regeringen og Det Radikale Venstre, når det drejer sig om udlændingepolitikken.
Men det er udlændingepolitik det hele, og det er derfor, regeringen har skabt det delte Danmark.
Så omkring det sociale hold kæft-bolsje.
Hvis man havde fulgt integrationsloven, fra den blev vedtaget, hvis alle havde fået den indsats, som lå i den lovgivning, så var der ingen, der var i den situation, som fru Irene Simonsen snakker om.
Der synes jeg, at kommunerne i nogle sammenhænge har svigtet deres ansvar, og derfor er vi også positive over for, at incitamentet over for dem nu styrkes.
Men når det så er sagt, vil jeg også godt sige, at det ligger helt fast, at kigger vi på antallet af ledige indvandrere og efterkommere, så faldt det kvartal for kvartal fra 1996 og frem til slutningen af 2002.
Hvad er der sket siden?
Ja, der er det steget kvartal for kvartal indtil udgangen af 2004, og trods et lille fald i 2005 er vi tilbage på 1998-niveau.
Så fru Irene Simonsen tager fejl, når hun tror, at det går bedre i dag, end det gjorde tidligere.
Henriette Kjær (KF), 2005-12-15:
Ja, det er rigtigt, at det er et reelt problem, der er svært at håndtere.
Vi skal selvfølgelig have flere virksomheder til at gå ind i det arbejde.
Det er svært, og det er op ad bakke, som jeg også diskuterede med en anden ordfører tidligere i debatten, men vi har alle sammen et ansvar for, at det skal lykkes, også virksomhederne.
Jeg tror, at tonen, bl.a. her i Folketinget, også er meget afgørende for de arbejdsgivere og andre mennesker, der skal arbejde sammen med de grupper, vi snakker om.
Når jeg lægger øre til, synes jeg somme tider, at tonen er meget sårende, og jeg tror, det påvirker arbejdsgiverne.
Jeg vil gerne bede om en vurdering fra fru Henriette Kjær, som jeg også kender fra Århus: Hvad synes Det Konservative Folkepartis ordfører om tonen over for de mennesker, vi prøver at integrere i vores samfund?
Er den altid god, er der nogen problemer, eller er det kun mig, der tror det?
fttm032.fm Page 2315
Wednesday, March 8, 2006 1:51 PM
Elsebeth Gerner Nielsen (RV), 2005-12-15:
Jeg vil stille et spørgsmål til integrationsministeren, som jeg også stillede til fru Irene Simonsen.
Det er sådan, at der i punkt 4 i integrationskontrakten står, at i det øjeblik man er arbejdssøgende og deltager i danskuddannelse og i de aktiviteter, der er beskrevet i integrationskontrakten med kommunen, er man berettiget til midlertidig hjælp.
Jeg gør opmærksom på, at det i øjeblikket er sådan, at familiesammenførte ikke har ret til at få sociale ydelser.
Altså, forudsætningen for at få familiesammenføring er, at man skal være selvforsørgende.
Som jeg læser punkt 4 i integrationskontrakten, vil man lave det om.
Er det korrekt?
fttm032.fm Page 2332
Elisabeth Geday (RV), 2005-12-15:
Nu håber jeg efterhånden, at det står fuldstændig klart for de forhåbentlig mange mennesker, der sidder ude i de små hjem og ser den her debat fra Folketingssalen, at det her er noget politisk makværk.
Jeg ved næsten ikke, hvilke ord jeg skal bruge om en erklæring af den her karakter, men vi har da i løbet af dagen fundet ud af, at en række af de ordførere, som har været på talerstolen, ikke mindst fra Dansk Folkeparti, ikke har nogen som helst intentioner om at overholde det, der står i erklæringen om integration og aktivt medborgerskab, hvis de altså bliver stillet over for at skulle skrive under på en sådan erklæring.
Nu har ministeren ligesom åbnet muligheden for, at der kan blive ændret i teksten.
Synes ministeren så ikke også, at det er en god idé, at vi får ændret i den her tekst, hvor der står, at både mænd og kvinder har pligt til at uddanne sig, arbejde og betale skat?
Nu kunne vi tidligere høre, at hr. Jesper Langballe var villig til at se på den formulering.
Rikke Hvilshøj (V), 2005-12-15:
Jeg har ikke nogen planer om i dag at ændre den formulering, men hvis der præsenteres nogle overvejelser i udvalget under udvalgsbehandlingen, er jeg som minister selvfølgelig altid lydhør.
fttm032.fm Page 2333
Wednesday, March 8, 2006 1:51 PM
Må jeg så sige, at jeg i hvert fald ikke har hørt Dansk Folkeparti sige i dag, at de ikke vil overholde lovgivningen.